אורי אדלר

אורי אדלר (נולד ב-8 בספטמבר 1973, י"א באלול תשל"ג) הוא זמר-יוצר, שחקן, מפיק ומאמן-אישי בסוגת מוזיקה יהודית מקורית. נולד בשכונת יד אליהו בתל אביב לברוך, עיתונאי, ורחל, מפקחת בחינוך הממלכתי-דתי במשרד החינוך. גדל בבית מגורי העיתונאים. למד במוסדות בני עקיבא, והיה חניך ומדריך בתנועה. למד בישיבת ההסדר קריית שמונה, שם למד יחד עם ירמיהו ובהמשך שיתף עמו פעולה כזמר באלבום "נהרה". במהלך שירותו בצה"ל כלוחם בחטיבת הצנחנים התוודע לרבי נחמן מברסלב. אדלר כותב ומנגן בגיטרה מגיל צעיר. בגיל 26 החל להוציא לאור אלבומי מוזיקה, בהפקה מוזיקלית של יהודה אשש. יחד עם "חבורת נהורא" שהקים הקליט את האלבום הראשון שנקרא בעל השדה. האלבום כולל בעיקר מילים מהמקורות, מפסוקים ומרבי נחמן מברסלב. ארבע שנים לאחר מכן יצא האלבום השני אור נעלם ובו כלולים גם שירים שכתב אדלר. הקו המוזיקלי באלבומים אלה הוא רוק ונגיעה אתנית. באלבום החומר המקורי השלישי אל ומתוך האינסוף כתב את רוב השירים. את האלבומים הראשונים פרסם בשם "אורי אלדר וחבורת נהורא". לאחריהם חזר לשם המשפחה המקורי אדלר, ונהורא היא חברת ההפקות שלו המפיקה אלבומים ואירועי מוזיקה. אלבומו האחרון נקרא "נהרה". זהו אלבום ניגונים בעיבודים אתניים, בביצוע ירמיהו ואנסמבל אדלר (אורי אדלר, שלום חסון ויהודה אשש). באלבום 13 רצועות בתמהיל של ניגונים מחצרות חסידיות חסידות סאסוב, חסידות ברדיצ'ב, חסידות חב"ד, חסידות קרעטשניף ואחרות. הניגונים מבוצעים בכלים אתניים, כמו עוד, סאז וג'ומבוש. באלבום שני ניגונים מקוריים של ירמיהו, שבוצעו באלבומיו הקודמים, וזכו לעיבוד מחודש. בין השנים 2000 - 2002 היה ממייסדיה של הסצנה הליפתאית בכפר ליפתא השוכן למרגלות ירושלים. האלבומים יצאו לאור בהוצאת חברת דברי שיר. בעל השדה (תשס"א / 2002) אור נעלם (תשס"ה / 2006) אל ומתוך האינסוף (תשע"ב / 2013) היה היה ניגון עם הנגנים אורן צור ונדב בכר (תש"ע / 2011) יום שישי, שירים מלהקת החתונות "נהורא" (תשע"א / 2012) נהרה, עם אנסמבל אדלר והזמר ירמיהו (תשע"ו / 2016) חלק א', עם בעז יורדן ויחזקאל סייג (תשס"ו / 2007) חלק ב', עם בעז יורדן ויחזקאל סייג (תשס"ח / 2009) למד משחק בבית הספר לתיאטרון אספקלריא ושיחק במספר הפקות במגזר הדתי, וכן בהצגות ושעות סיפור שנבנו על פי אלבומי סיפורי הילדים אותם הוציא. למד אימון אישי בבית הספר של אלון גל ומאמן אנשים בשיטת "הדלתות" שפיתח, שיטה עליה כתב טורים בעיתונות האזורית והמגזרית, ונכון ל-2016 עובד על ספר המאמן בשיטה. החל משנת תשע"ח (2017) לומד כתיבה ותסריטאות בתורת החיים - בית הספר לקולנוע יהודי. הקים את עמותת "ברוך תהיה" לזכר אביו ברוך אדלר. העמותה מפעילה "בית יהודי נודד" הנודד ברחבי הודו במקומות בהם שוהים מטיילים ישראלים, נותנים להם אווירה יהודית ומעבירים להם סדנאות רוחניות ומוזיקליות. נשוי ולו חמישה ילדים, והם מתגוררים בבת עין. הוא נמנה עם חסידות ברסלב. אורי אדלר, ברשת החברתית פייסבוק אורי אדלר, דף שער בספרייה הלאומית השיר "ניגון המהלכים", בביצוע ירמיהו ואנסמבל אדלר, שיר באתר יוטיוב מסתורי ומשובח: אורי אדלר – אל ומתוך האינסוף, באתר ערוץ 7, כ"ו במרחשון תשע"ד, 30 באוקטובר 2013 מסע מוזיקלי בעולם הפנימי, סקירת האלבום "אל ומתוך האינסוף", באתר ערוץ 7, 30 בנובמבר 2013 ראיון בן שעה עם אורי אדלר וירמיהו, בתוכנית שירה חדשה ברשת מורשת בהנחיית דבורה קיציס ירמיהו ואנסמבל אדלר באלבום ניגונים, האלבום החדש "נהרה" בביצוע ירמיהו ואנסמבל אדלר מפגיש מזרח ומערב וכולל ניגונים חסידיים בעיבודים אתניים, באתר ערוץ 7, 18 בספטמבר 2016 פעילות אורי אדלר וארגון "ברוך שאמר" בהודו, נר שביעי של חנוכה תשע"א / 2011, קליפ באתר יוטיוב השיר "בעל השדה", בביצוע אורי אלדר וחבורת נהורא, שיר באתר יוטיוב השיר "התבוננות", בביצוע אורי אלדר וחבורת נהורא, שיר באתר יוטיוב השיר "הוזה", בביצוע אורי אדלר, שיר באתר יוטיוב http://www.dshir.co.il